‘Hans steek die Rubicon oor’ weer op RSG | Netwerk24
Rust laat Eikestad-sokkerspelers woel
Die voorlesing word weeksdae net ná die nuus om 09:00 en Saterdae om 11:30 uitgesaai.
‘Hans steek die Rubicon oor’ deur Rudie van Rensburg.
Tobie CronjéFoto: Charlea Sieberhagen
Hans steek die Rubicon oor is verlede jaar die eerste keer op RSG voorgelees en het groot aftrek by die luisteraars gekry.
Op 90 loop Hans nié met ’n loopraam nie. Hy is nog hups en springlewendig. Sy orige kinders maneuvreer hom egter vanuit hul tuistes oorsee uit sy lekker ou huis in die Kaap en in Huis Madeliefie in. Maar Hans skop nog kliphard, en gou lei hy ’n ouetehuisopstand teen die onhoudbaar drakoniese matrone – ’n afgetrede tronkbewaarder.
Dit is daggakoekies, ontkleedansers, Viagra vir die bloeddruk en vet sports net waar jy kyk in dié komiese roman oor oudword op jou eie voorwaardes.
Van Rensburg is bekend om romans soos Medusa, Slagyster, Kopskoot, Judaskus, Pirana en Kamikaze.
Van Rensburg noem Hans steek die Rubicon oor ’n “asemskepboek”.
Die roman het ’n lang aanloop gehad.
Dit het ontstaan toe Kassie Kasselman, die speurder in Van Rensburg se spanningsromans, se bejaarde ma in Kamikaze deurmekaar raak met ’n oom wat nie sy goedkeuring wegdra nie.
Dit het Van Rensburg geïnspireer om ’n kortverhaal oor ’n senior burger (Hans) vir die US Woordfeesbundel (2017) te skryf. Dié kortverhaal het by hom bly spook en hom “gesoebat” om ’n boek te word.
* Hans steek die Rubicon oor (Queillerie-uitgewers) is weeksdae net ná die nuus om 09:00 en Saterdae om 11:30 op RSG (100 tot 104 FM) te hoor.
Meer oor: Tobie Cronjé | Rudie Van Rensburg | Boeke | Roman | Radio
Onderwysvakbond se interdik aangehoor